נפת רמת הגולן

נפת רמת הגולן (או נפת גולן) היא נפה במחוז הצפון של מדינת ישראל. שטח הנפה הוא כ-1,154 קמ"ר, והיא מתפרשת על מרבית חבל רמת הגולן, לרבות חלקו הישראלי של הר חרמון. הנפה מחולקת לארבעה אזורים טבעיים: אזור החרמון (291), גולן צפוני (292), גולן תיכון (293) וגולן דרומי (294).

שטח הנפה היה חלק מסוריה עד מלחמת ששת הימים, אז הוא נכבש בידי צה"ל. ממשלת ישראל יצרה את נפת רמת הגולן ב-22 בדצמבר 1981, שמונה ימים לאחר שהכנסת חוקקה את חוק רמת הגולן.

רשויות מקומיות
שםסוג רשותאוכלוסייה (2025)שטח (בדונמים)דת עיקריתמועצה אזורית גולןמועצה אזורית22,2221,087,270יהודיםמג'דל שמסמועצה מקומית11,35015,382דרוזיםקצריןמועצה מקומית8,13510,889יהודיםבוקעאתאמועצה מקומית7,04019,540דרוזיםמסעדהמועצה מקומית4,21412,011דרוזיםע'ג'רמועצה מקומית2,7832,392עלוויםעין קנייאמועצה מקומית2,4965,413דרוזים

 דמוגרפיה 

לפי נתוני הלשכה המרכזית לסטטיסטיקה לשנת 2023, בנפת רמת הגולן יש כ-56,200 תושבים ישראלים, כך שהיא הקטנה ביותר באוכלוסייתה מכל נפות ישראל. מתוך תושבי רמת הגולן:
 כ-27,000 (48% מכלל האוכלוסייה) הם יהודים
 כ-24,600 (43.8%) הם דרוזים
 כ-2,800 (5%) הם עלווים, הרשומים במרשם האוכלוסין כמוסלמים
 כ-1,800 (3.2%) אחרים, רובם חסרי סיווג דתי
בשנת 2022 היהודים הפכו, לראשונה, לרוב תושבי הנפה.

 קישורים חיצוניים 

הערות שוליים

רמת הגולן
קטגוריה:ישראל: נפות